Maradoni Castrova "moralna podrška" za odvikavanje od kokaina (22/9/04) - 2004-09-22
43-godišnji bivši nogometaš stigao u Havanu na rehabilitaciju od droga
Bivši kapetan argentinske nogometne reprezentacije Diego Maradona, koji se na Kubi podvrgnuo zdravstvenim testovima, primio je poruku podrške od – Fidela Castra. Castro je pohvalio njegova najnovija nastojanja da se odrekne kokaina. Maradona je ljubitelj kubanskog predsjednika, do te mjere da je njegovu sliku istetovirao na nogu. Castro i Maradona upoznali su se 1994. 43-godišnji Maradona, jedan od najtalentiranijih igrača u povijesti nogometa, posljednjih se dvadesetak godina bori s ovisnošću o drogama. U travnju je zbog problema sa srcem završio na intenzivnoj njezi, nakon čega ga je obitelj natjerala na liječenje od ovisnosti. Maradona se već liječio od droga na Kubi 2000, kada je prošao kroz sličnu zdravstvenu krizu. Gotovo četiri godine živio je u zdravstvenom kompleksu u Havani, gdje je svakodnevno igrao golf s prijateljima. Utah Jazz će povući iz uporabe broj dresa Johna Stocktona. Jazzeri će odati počast Stocktonu i njegovom broju 12 na svečanosti 22. studenoga, na utakmici protiv New Orleans Hornetsa. Stockton je proveo svih 19 godina svoje NBA karijere u Utah Jazzu. Deset puta je izabran u All-Star ekipu, a između 1987. i 1996. bio je prvi u ligi po broju asistencija. Stockton je bio i član prvog "Dream Teama", koji je osvojio olimpijsko zlato u Barceloni 1992.